போலி எழுத்து
'''போலி எழுத்து''' என்பது [[நன்னூல்]] கையாளும் ஓர் இலக்கணக் குறியீடு. இதனை '''எழுத்துப் போலி''' எனவும் குறிப்பிடுவர். [[தொல்காப்பியம்|தொல்காப்பியத்திலும்]] இந்தப் போலி பற்றிய குறிப்புகள் உள்ளன.
 
 ==எழுதும்போது தோன்றும் போலி==
 * ஐவனம் &lt;ref&gt;மலைப்பகுதியில் புன்செய்ப் பயிராக விளையும் நெல்&lt;/ref&gt; என்பதை அஇவனம் என்றும், அய்வனம் என்றும் எழுதுவது.
 * ஔவை என்பதை அஉவை என்றும், அவ்வை என்றும் எழுதுவது.&lt;ref&gt;
 &lt;poem&gt;அகர இகரம் ஐகாரம் ஆகும். - தொல்காப்பியம் நூன்மரபு 21
 அகர உகரம் ஔகாரம் ஆகும். - தொல்காப்பியம் நூன்மரபு 22
 அகரத்து இம்பர் யகரப் புள்ளியும்
 ஐ என் நெடுஞ் சினை மெய் பெறத் தோன்றும். - தொல்காப்பியம் நூன்மரபு 23&lt;/poem&gt;&lt;/ref&gt;&lt;ref&gt;&lt;poem&gt;அம்மு னிகரம் யகர மென்றிவை
 யெய்தி னையொத் திசைக்கு மவ்வோ
 டுவ்வும் வவ்வு மௌவோ ரன்ன. நன்னூல் 125&lt;/poem&gt;&lt;/ref&gt;
 
 இந்த முறைமையை வடநூலார் சந்தியக்கரம் என்பர்.
 
 ==மொழியில் தோன்றும் போலி==
 சொல்லில் ஒரு எழுத்து இருக்குமிடத்தில் மற்றொரு எழுத்து மயங்குகிறது. இதனைப் போலி என்கிறோம்
 ===[ம்] &gt; [ன்] மயக்கம்===
 மொழியின் இறுதியில் வரும் இந்த எழுத்துக்கள் மயங்கும். &lt;ref&gt;
 :மகர விறுதி அஃறிணைப் பெயரின்
 :னகரமோ டுறழா நடப்பன வுளவே. - நன்னூல் 122&lt;/ref&gt; நன்னூல் இதனைப் பொதுப்படக் கூறினாலும் வருமொழி உயிர்முதல் ஆயின் மயங்கும் என இலக்கிய ஆட்சிகளால் அறியலாம். 
 * அறம் &lt;ref&gt;அறம் கூறான் - திருக்குறள் - 181&lt;/ref&gt; &gt; அறன் &lt;ref&gt;அறன் அறிந்து - திருக்குறள் 141&lt;/ref&gt;, &lt;ref&gt;அறன் வலியுறுத்தல் - திருக்குறள் அதிகாரம் 4 (இதில் வ எழுத்து 'அரையுயிர்')&lt;/ref&gt; 
 * நிலம் &lt;ref&gt;நிலம் போல - திருக்குறள் 151&lt;/ref&gt; &gt; நிலன் &lt;ref&gt;நிலன் நோக்கும் - திருக்குறள் 1094&lt;/ref&gt;
 * குலம் &lt;ref&gt;குலம் பற்றி - திருக்குறள் 956&lt;/ref&gt; &gt; குலன் &lt;ref&gt;குலன் உடையான் - திருக்குறள் 223&lt;/ref&gt;
 ====[ம்] &gt; [ன்] மயங்காதவை====
 {{main|மகர னகர மயக்கம்}}
 'ன்' எழுத்தில் முடியும் ஒன்பது சொற்கள் 'ம்' என மயங்குவது இல்லை என்று தொல்காப்பியம் குறிப்பிடுகிறது. அந்த 9 சொற்கள் இவை என [[இளம்பூரணர்]] குறிப்பிடுகிறார்.&lt;ref&gt;
 :மகரத் தொடர்மொழி மயங்குதல் வரைந்த
 :னகரத் தொடர்மொழி ஒன்பஃது என்ப
 :புகர் அறக் கிளந்த அஃறிணை மேன. - தொல்காப்பியம் மொழிமரபு 49 இளம்பூரணர் எடுத்துக்காட்டு&lt;/ref&gt; 
 {{refbegin|6}}
 # எகின் &lt;ref&gt;எகின் என்பது புளிய மரத்தையும் (தொல்காப்பியம் மெய்யீற்றுப் பணரியல் 41)&lt;/ref&gt; &lt;ref&gt;கரடியையும் (தொல்காப்பியம் மெய்யீற்றுப் பணரியல் 42) குறிக்கும்&lt;/ref&gt;
 # செகின் &lt;ref&gt;செகின் என்பது செவ்வானம், மனிதனின் தோள்பட்டை, செந்நிறக் காளை ஆகிய பொருள்களை உணர்த்தும் இந்தச் தொல் தொல்காப்பியர் காலத்துக்குப் பின்னர் 'செகில்' என்று வழங்கலாயிற்று.&lt;/ref&gt;
 # விழன் &lt;ref&gt;விழன் இக்காலத்தில் விழல் என வழங்கப்படுகிறது. இது வேழ்ம் என்னும் நாணல்தட்டையைக் குறிக்கும். (வேழப்பத்து - [[ஐங்குறுநூறு]] மருதம் இரண்டாம் பத்து)&lt;/ref&gt; 
 # பயின் &lt;ref&gt;பயின் என்பது அரக்கு (அகநானூறு 1)&lt;/ref&gt;
 # அழன் &lt;ref&gt;அழன் என்பது அழல். குறிப்பாகப் பிணம் எரியும் தீ&lt;/ref&gt;
 # புழன் &lt;ref&gt;புழன் என்பது புழல் என வழங்கப்படும் அடுப்பு ஊதும் ஊதுகுழல்&lt;/ref&gt;
 # குயின் &lt;ref&gt;குயின் என்பது துளையிட்ட மணியைக் குறிக்கும். (திருமணி குயினர் - [[மதுரைக்காஞ்சி]] 511)&lt;/ref&gt;
 # கடான் &lt;ref&gt;கடான் என்பதை இக்காலத்தில் கடா என வழங்குகிறோம். கடான் என்பது ஆண் எருமை.&lt;/ref&gt;
 # வயான் &lt;ref&gt;வயான் என்பதை இலக்கியங்கள் வயா என வழங்குகின்றன. பிள்ளைத் தாய்ச்சிகள் மண்ணை உண்ணும் வேடுகையை இது குறிக்கும். வயா என்பது வயவு எனவும் கழங்கப்படும். நிலா என்பது நிலவு என வழங்கப்படுவது போன்றது இது.&lt;/ref&gt;
 {{refend}}
 * இச் சொற்களின் பொருளைச் சான்றுகளுடன் அடிக்குறிப்பில் காணலாம்.
 
 ===[அ] &gt; [ஐ] மயக்கம்===
 இந்த எழுத்துக்கள் மொழிமுதல் எழுத்தாகவும், மொழியிடை எழுத்தாகவும் வரும்போது மயங்கும்.&lt;ref&gt;
 :அஐ முதலிடை யொக்குஞ் சஞயமுன். - நன்னூல் 123&lt;/ref&gt;
 * பசல் - பைசல், மஞ்சு - மைஞ்சு, மயல் - மையல்
 * அரசு - அரைசு, முரஞ்சு - முரைஞ்சு, அரயர் - அரைசர்
 ===[ந] - [ஞ] மயக்கம்===
 ஐகாரத்தை முதலெழுத்தாக உடைய நகரமும், யகர ஒற்றை அடுத்து வரும் நகரமும் ஞகரமாக மயங்கும்.&lt;ref&gt;
 :ஐகான் யவ்வழி நவ்வொடு சில்வழி
 :ஞஃகா னுறழு மென்மரு முளரே. - நன்னூல் 124&lt;/ref&gt;
 * ஐந்நூறு - ஐஞ்ஞூறு, பைந்நிலம் - பைஞ்ஞிலம்
 * பொய்ந்நான்றது - பொய்ஞ்ஞான்றது &lt;ref&gt;பொய் நீண்டுகொண்டே போயிற்று&lt;/ref&gt;
 
 ==வழக்கில் காணப்படும் போலி எழுத்துக்கள்==
 * பசலை - பயலை - பைதல்
 * மாதம் - மாசம்
 * பந்தல் -  பந்தர்
 * சேரல் - சேரன்
 
 ==அடிக்குறிப்பு==
 {{Reflist|2}}
 [[பகுப்பு:எழுத்திலக்கணம்]]
 [[பகுப்பு:சொல்விளக்கம்]]